**Pastabos priemonės „DPT pramonei LT+“ projektų atrankos kriterijams**

|  |  |
| --- | --- |
| Kriterijus | PASTABA/PASIŪLYMAS |
| 3. MVĮ bendrų pardavimų struktūroje ne mažiau kaip 50 procentų sudaro pačios MVĮ pagamintos produkcijos pardavimai. | Ūkio subjektai, siekdami mažinti verslo riziką, dažnu atveju diversifikuoja savo veiklą vykdydami skirtingas veiklas (pagal EVRK2). Tai apima ir gamybos bei prekybos veiklas.  Šis nurodytas kriterijus diskriminuoja subjektus, kurie greta gamybos vykdo ir prekybinę veiklą (pvz. kuo blogesnis yra subjektas, kuris turi 20 ml. eurų apyvartą, kurioje gamyba yra 9 mln. Eurų už subjektą, kuris turi 9 mln. apyvartos tik iš gamybos?)  Atkreiptinas dėmesys į tai, kad DPT yras kirtos būtent gamybinei veiklai, o ne prekybinei veiklai plėtoti.  **Siūlome atsisakyti šio kriterijaus, o vietoj jo taikyti šį:**  *Pareiškėjas yra MVĮ, kurios vidutinės* ***pačios MVĮ pagamintos produkcijos pajamos*** *pagal paskutinės patvirtintos metinės finansinės atskaitomybės dokumentus yra ne mažesnės kaip 145 000 Eur.* |
| 5. Pareiškėjo privačių investicijų dydis į projekto ilgalaikį materialiųjų turtą (Eur). | Šis kriterijus proteguoja didelės apimties projektus, kuriuose planuojamos didelės investicijos, tačiau neskatina didinti investavimo efektyvumo.  DPT technologijos dažnu atveju yra “pagalbinės” technologijos, gamybos procese papildančios tradicines technologijas, todėl nebūtinai jos turi reikalauti didelių investicijų.  **Siūlome taikyti pakoreguotą kriterijų, pagal kurį būtų vertinamas privačių investicijų santykis su bendromis investicijomis:**  *Pareiškėjo privačių investicijų* ***dalis*** *bendrose investicijose į projekto ilgalaikį materialiųjų turtą (****proc.****)* |
| 6. Pareiškėjo veikla, kuriai skirta projektas, yra priskiriama pagal Ekonominės rūšių klasifikatoriaus kodus (toliau – EVRK 2 redakcija) prie sektoriaus, kuriančio nedidelę pridėtinę vertę. | Šis kriterijus proteguoja atitinkamus sektorius. Negana to, balai skiriami ne už tai, kokių rezultatų siekia konkretus ūkio subjektas, bet už tai, kokia situacija buvo sektoriuje prieš 2 metus iki paraiškos pateikimo.  **Siūlome atsisakyti šio kriterijaus, o vietoj jo taikyti šį:**  *Santykis tarp pareiškėjo darbo našumo (Eur) ir pareiškėjo prašomos skirti projekto finansavimo lėšų sumos (tūkst. Eur).* |
|  |  |

**Pastabos priemonės „Eco inovacijos LT+“ projektų atrankos kriterijams**

|  |  |
| --- | --- |
| Kriterijus | PASTABA/PASIŪLYMAS |
| 4. Pareiškėjo privačių investicijų į technologines ekoinovacijas (į ilgalaikį materialiųjų turtą) dydis (Eur). | Šis kriterijus proteguoja didelės apimties projektus, kuriuose planuojamos didelės investicijos, tačiau neskatina didinti investavimo efektyvumo.  DPT technologijos dažnu atveju yra “pagalbinės” technologijos, gamybos procese papildančios tradicines technologijas, todėl nebūtinai jos turi reikalauti didelių investicijų.  **Siūlome taikyti pakoreguotą kriterijų, pagal kurį būtų vertinamas privačių investicijų santykis su bendromis investicijomis:**  *Pareiškėjo privačių investicijų* ***dalis*** *bendrose investicijose į projekto ilgalaikį materialiųjų turtą (****proc.****)* |
| 5. Pareiškėjo projekte planuojami gaminti produktai pasižymi bent viena ekologinio projektavimo savybe.  6. Įgyvendinus projektą mažėja neigiamas ūkinės veiklos poveikis aplinkai (mažėja oro, vandens tarša, susidaro mažiau atliekų), %. | Kriterijų aprašyme yra numatyta, kad vienas iš jų bus taikomas tuo atveju, kai projekte bus numatyta gaminti produktus, o kitas - kai bus numatyta diegti technologinius procesus, kuriuos įdiegus mažės neigiamas poveikis aplinkai ir (ar) tausojami gamtos ištekliai.  Kyla neaiškumas, kaip bus vertinami projektai, kuriuose bus numatyta tiek gaminti produktus, tiek ir diegti aplinką tausojančias technologijas (ar balai sumuosis, ar bus taikomas tik vienas?).  **Prašome patikslinti šią situaciją.** |
| 5. Pareiškėjo projekte planuojami gaminti produktai pasižymi bent viena ekologinio projektavimo savybe. | Kriterijaus aprašyme yra numatyta, kad “Daugiau balų bus suteikiama projektams, kurie įdiegs didesnį savybių turinčių gaminių skaičių. Jei projekte planuojama gaminti kelis gaminius, tai tokiu atveju, yra skaičiuojama visų planuojamų gaminti gaminių savybių suminė išraiška.“  Iš kriterijaus aprašymo, nėra aišku: kas yra „ keli gaminiai“. Ar tai skirtingi gaminiai? Ar tai gaminių kiekis? Jei skirtingi gaminiai, tai pagal ką bus vertinama, kad tai skirtingi gaminiai? Per kurį laikotarpį bus skaičiuojami gaminiai? Taip pat nėra aišku, kodėl vertinamas gaminių skaičius, o ne tų gaminių pardavimų apimtys (pvz. jų dalies įmonės pardavimuose padidėjimas?)  **Siūlome balus skirti ne pagal gaminių skaičių, o pagal jų dalies įmonės padavimuose padidėjimą per 3 metus po projekto.** |
|  | Siekiant padidinti investavimo efektyvumą siūlome papildyti aprašymą šiais kriterijais:  *7. Santykis tarp neigiamo ūkinės veiklos poveikio mažėjimo (proc.) ir pareiškėjo prašomos skirti projekto finansavimo lėšų sumos (tūkst. Eur).*  *8. Santykis tarp planuojamų gaminti produktų dalies padavimo struktūroje (proc.) ir pareiškėjo prašomos skirti projekto finansavimo lėšų sumos (tūkst. Eur).* |